钦定古今图书集成/明伦汇编/官常典/第727卷 > 徐道明
## 钦定古今图书集成/明伦汇编/官常典/第727卷 > 徐道明

按《宋史忠义传》：“道明，常州天庆观道士也。为管辖，赐
紫。德祐元年，北兵围城，道明谒郡守姚訔请曰：‘事急
矣，君侯计将安出’？訔曰：‘内无食，外无援，死守而已’。道
明亟还，慨然告其徒曰：‘姚公誓与城俱亡，吾属亦不
失为义士’。迺取观之文籍，置石函，藏坎中。兵屠城，道
明危坐，焫香读《老子》书。兵使之拜，不顾诵声琅然，以”
刃胁之不为动，遂死焉。